Татяна Бек
Дървена свирка

Превод от руски: Светлозар Жеков, 2007

chitanka.info

Свирка дървена — проста пищялка,

сред играчките все я нареждат.

А за мен тя е люлката малка,

във която певеца отглеждат.

Песента й с фланелка моряшка

странстваше във коритото старо

и от първата мъжка цигара

правеше колелца по хлапашки.

Звук неистов — най-детското чудо,

преди букви и смисъл да зная!

От дете в него влюбена лудо,

ще го чувам у мен аз до края.

И ви казвам —

и книги съм чела,

по-прекрасна е в нашето дело

неподкупната първооснова

на дочутото в свирката слово.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.